**MAREA UNIRE**

Marea Unire din 1918 reprezintă un proces istoric prin care provincii precum Basarabia, Bucovina, Transilvania și Banatul au declarat unirea cu Regatul României condus de regele Ferdinand. Pentru realizarea acestei uniri au fost necesari mai mulți pași.

|  |  |  |
| --- | --- | --- |
| **UNIREA BASARBIEI CU ROMÂNIA** | **UNIREA BUCOVINEI CU ROMÂNIA** | **UNIREA TRANSILVANIEI ȘI BANATULUI CU ROMÂNIA** |
| În Basarabia soldații au numit reprezentanții lor care au decis să formeze o adunare reprezentativă care să voteze asupra viitorului Basarabiei.  Această adunare numită Sfatul Țării a funcționat din noiembrie 1917 și a cuprins români, ucrainenieni, evrei, ruși, germani, bulgari, polonezi, armeni și greci.  Sfatul Țării declară transformarea Basarabiei în Republica Democratică Moldovenească, o republică ce urma să aparțină de Rusia. Soldații ruși au devenit violenți în teritoriul respectiv, iar Sfatul Țării cere intervenția armatei române pentru a restabili ordinea.  La 27 martie 1918 Sfatul Țării votează unirea cu România. | Bucovina a fost un teritoriu dorit în 1917-1918 atât de România, cât și de Ucraina.  În Bucovina s-a format Consiliul Național Român din care făceau parte reprezentanți ai românilor. Românii au declarat că doresc unirea Bucovinei cu România.  Ucrainienii, drept răspuns, au proclamat alipirea Bucovinei de statul ucrainean și au trimis o parte din armată pentru a menține regiunea în controlul lor.  Armata română a intervenit în Bucovina și la 15 noiembrie 1918 s-a proclamat unirea Bucovinei cu România. | A fost înființat Consiliul Național Român Central, cu sediu la Arad, un organ al românilor din Transilvania, Banat, Crișana și Maramureș.  Observând realitățile din teritoriile românești, maghiarii au încercat o negociere cu partea română: Transilvania să rămână în Ungaria, iar aceasta să devină autonomă și condusă de guvernator român.  Consiliul Național Român ia act de propunerea maghiară și decide convocarea unei adunări naționale, la Alba-Iulia, la 1 decembrie 1918, pentru a decide soarta românilor. La Adunarea Națională de la Alba-Iulia au participat în total 1.228 de delegați/deputați. Le-au fost alături peste 100.000 de români, veniți din toate teritoriile locuite de români. Acolo s-a votat unirea cu România. |

Informații utile și detaliate asupra lecției găsiți la:

* <https://centenarulromaniei.ro/ce-inseamna-marea-unire-de-la-1918/>
* <http://centenarulromaniei.ro/unirea-basarabiei-cu-romania/>
* <http://centenarulromaniei.ro/unirea-bucovinei-cu-romania/>
* <http://centenarulromaniei.ro/unirea-transilvaniei-banatului-crisanei-si-maramuresului-cu-romania/>
* <https://www.youtube.com/watch?v=_WOiP_DVXOQ>
* <https://www.youtube.com/watch?v=EH5eVMwVdhE&t=153s>
* <https://www.youtube.com/watch?v=tGFL9LwAEqQ>

**VĂ ROG SĂ VĂ COPIAȚI TABELUL ÎN CAIET, SĂ VĂ INFORMAȚI ȘI DIN SURSELE DE PE INTERNET/YOUTUBE.**